**Павлодар облыстық қоғамдық кеңесі отырысының**

**№ 5 ХАТТАМАСЫ**

|  |  |
| --- | --- |
| *Өңірлік даму орталығы*  *Мәжіліс залы, 1 қабат*  *Павлодар қ., Жеңіл Алаңы 5 «Б»* | *2025 жылғы 18 ақпан*  *сағат 15.00* |

**Қатысқандар:**

- облыстық қоғамдық кеңестің мүшелері – тізім қоса беріледі

- шақырылғандар – тізім қоса беріледі

**Күн тәртібі:**

1. Павлодар облыстық мәслихатының жұмысын жаңғыртудың тұсаукесері.

2. Халықты міндетті әлеуметтік медициналық сақтандыру жүйесіне (МӘМС)тарту жөніндегі ведомствоаралық жұмыс;

3. Отбасылық-тұрмыстық қатынастар саласындағы құқық бұзушылықтардың алдын алу туралы.

4.Павлодар облыстық мәслихатының 2024 жылғы 8 тамыздағы «Павлодар облысы бойынша қоршаған орта сапасының нысаналы көрсеткіштерін бекіту туралы» № 140/15 шешіміне өзгеріс енгізу туралы.

Бірінші мәселе бойынша облыстық мәслихаттың төрағасы **Илья Сергеевич Теренченконы** тыңдады *(сөз сөйлеу тезисі қоса беріледі).*

**ШЕШІМ:**

**1**. Павлодар облыстық мәслихатының төрағасы И.С. Теренченконың мәслихаттар қызметінің жаңа нысандары мен әдістерін жаңғырту процесіндегі облыстық депутаттардың және Қоғамдық кеңестің өзара іс қимылы және Мемлекет басшысының «Мәслихаттар – жергілікті өзін-өзі басқару жүйесіндегі негізгі институт. Сондықтан оның тиімділігі депутаттардың кәсібилігіне тікелей байланысты. Біліміне білігі сай депутаттар корпусын жасақтауға, ең алдымен, оларды ұсынған партиялар мүдделі болуы керек» деген тапсырмасын орындау туралы ақпараты мәліметке алынсын.

2. Бұл ақпарат облыстың қалалары мен аудандарының қоғамдық кеңестерінің назарына жеткізілсін.

Екінші мәселе бойынша:

- облыстың денсаулық сақтау басқармасы басшысының орынбасары Ә**лімжана Қайырбекұлы Мұхамбетовты** *(сөз сөйлеу тезисі қоса беріледі);*

- облыстың жұмыспен қамтуды үйлестіру және әлеуметтік бағдарламалар басқармасының басшысы **Альмира Аманқызы Дисюпованы** *(сөз сөйлеу тезисі қоса беріледі) тыңдады.*

*Талқылау*

**Мәселені талқылауға қоғамдық кеңестік мүшелері:** Қозбаева А.З., Стрелковская М.В., Оспанова А.Қ., Демеуов Б.С.,Жанғазы Е.Ж.,Бексейітова Б.М.,Күсегенов Ч.У. **белсенді қатысты**.

**Қоғамдық кеңес мүшелерінің сұрақтарына жауап берді:**

-Тоқтарханов Е.Қ., Павлодар облысы бойынша мемлекеттік кірістер департаментінің басшысы;

-Мұстафинов Қ.Х., Полиция департаментінің жергілікті полиция қызметі басқармасының басшысы, полиция подполковнигі;

-Темірғалиева Э.А., Павлодар облысы бойынша әлеуметтік медициналық сақтандыру қоры филиалының халықты ақпараттандыру және өтініштерді қарау бөлімінің басшысы;

**-**Ақанова Р.Қ., Ертіс ауданы әкімінің орынбасары;

**-**Иманғалиева Б.С., Екібастұз қаласы әкімінің орынбасары;

-Жиенбаев М.Қ., Шарбақты ауданы әкімінің орынбасары;

-Дисюпова А.А., облыстың жұмыспен қамтуды үйлестіру және әлеуметтік бағдарламалар басқармасының басшысы.

**Сөз сөйлегендер:**

-Жампейісов С.А., Полиция департаменті басшысының орынбасары, полиция подполковнигі;

-Теренченко И.С., облыстық мәслихаттың төрағасы.

**ШЕШІМ**:

1. Облыстың денсаулық сақтау, жұмыспен қамтуды үйлестіру және әлеуметтік бағдарламалар басқармалары басшыларының ақпараты назарға алынсын.

**2. Денсаулық сақтау және облыстың жұмыспен қамтуды үйлестіру және әлеуметтік бағдарламалар басқармаларына, мемлекеттік кірістер департаментіне, қалалар мен аудандар әкімдіктеріне**:

**-** ақпараттық-түсіндіру жұмыстарын жүргізу арқылы сақтандырылмаған азаматтарды МӘМС жүйесіне тарту бойынша жұмысты жандандыру;

- барлық тіркелмегендерді аралау және әрбір сақтандырылмаған азаматпен жеке кездесу арқылы есепке алу;

- маусымдық жұмыстардағы азаматтарды есепке қою және медициналық сақтандыруды төлеу бойынша жұмыс берушілермен (ШҚ, ФҚ және ЖК басшыларымен) жұмыс жүргізу;

**-** өңірдің кәсіпорындары мен ұйымдарының қызметкерлерінде төлемдердің болмау себептеріне мониторинг жүргізу;

- әр қала/ аудан бойынша сақтандырылмаған азаматтар санын 15%-ға төмендету ұсынылсын. Ағымдағы жылдың 1 шілдесіне қарай қоғамдық кеңеске жүргізілген жұмыс туралы ақпарат ұсынылсын.

3. Нәтижелері облыстық қоғамдық кеңестің білім беру, денсаулық сақтау, мәдениет және әлеуметтік қорғау мәселелері жөніндегі комиссиясының отырысында қаралсын.

4. **Мемлекеттік кірістер департаментіне** МӘМС бойынша төлемдерді уақтылы жүргізбейтін жұмыс берушілермен жұмысты жандандыру ұсынылсын.

**5. Облыс полиция департаментіне, облыстың жұмыспен қамтуды үйлестіру және әлеуметтік бағдарламалар басқармасына** облысқа еліміздің басқа өңірлерінен келген еңбек мигранттары, қандастар, қамау орындарынан босатылған адамдар арасында ақпараттық-түсіндіру жұмыстарын жүргізу ұсынылсын.

**6. ӘМСҚ филиалына:**

- қоғамдық кеңеске қалалар мен аудандар бөлінісінде сақтандырылмаған 114 мың азаматқа бөлу ұсынылсын;

- азаматтар үшін медициналық қызметтер алу тәртібі туралы ақпараттың ашықтығын, қолжетімділігін арттыруға бағытталған жұмысты жүргізу ұсынылсын.

Үшінші мәселе бойынша:

- жергілікті полиция қызметі басқармасының басшысы, полиция полковнигі **Қуаныш Хажетұлы Мұстафиновты** *(сөз сөйлеу тезисі қоса беріледі)* тыңдады*.*

*Талқылау*

**Мәселені талқылауға қоғамдық кеңестік мүшелері** Ахметова С.Н., Стрелковская М.В., Күсегенов Ч.У., Корепанов Д.В., Миронова Е.Н., Нұралинов М.Н., Бексейітова Б.М. белсенді қатысты.

**Қоғамдық кеңес мүшелерінің сұрақтарына жауап берді**:

-Жампейісов Сафуан Ашмұханұлы, Полиция департаменті басшысының орынбасары, полиция подполковнигі;

-Дисюпова А.А., облыстың жұмыспен қамтуды ұйлестіру және әлеуметтік бағдарламалар басқармасының басшысы*.*

**ШЕШІМ**:

1. Облыстың Полиция департаменті басшысы орынбасарының ақпараты назарға алынсын.

**2. Полиция департаментіне қалалар мен аудандардың әкімдіктерімен бірлесіп:**

- отбасылық-тұрмыстық қатынастар саласындағы құқық бұзушылықтардың алдын алуға және жолын кесуге бағытталған жедел-профилактикалық іс-шараларды күшейту ұсынылсын.

3. Облыстық қоғамдық кеңестің білім беру, денсаулық сақтау, мәдениет және әлеуметтік қорғау мәселелері жөніндегі комиссиясына:

3.1. Жұмысты үйлестіру мақсатында Орталық мемлекеттік органдарға қорғаншылық және қамқоршылық функцияларын жергілікті атқарушы органдардың қарамағына беру туралы хат дайындап, жолдау;

3.2. Облыс әкімінің атына күнкөрісі төмен отбасылардан шыққан балаларға және өмірлік қиын жағдайға тап болған балаларға арналған интернат ашу туралы хат дайындау ұсынылсын.

Төртінші мәселе бойынша **Б.С. Демеуовты** тыңдады, ол облыстың жер қойнауын пайдалану, қоршаған орта және су ресурстары басқармасымен «Ашық НҚА» сайтында:

-Павлодар облыстық мәслихатының 2024 жылғы 8 тамыздағы «Павлодар облысы бойынша қоршаған орта сапасының нысаналы көрсеткіштерін бекіту туралы» № 140/15 шешіміне өзгеріс енгізу туралы облыстық мәслихат шешімінің жобасы орналастырылғанын хабарлады.

Облыстық Қоғамдық кеңестің мүшелері облыстық мәслихат шешімінің жобасын талқылап келесі **ШЕШІМ қабылдады:**

1. Облыстық мәслихат шешімінің жобасы бойынша ескертулер мен ұсыныстар жоқ.

2. Павлодар облыстық мәслихаттың 2024 жылғы 8 тамыздағы «Павлодар облысы бойынша қоршаған орта сапасының нысаналы көрсеткіштерін бекіту туралы» № 140/15 шешіміне өзгеріс енгізу туралы» шешім жобалары қолдау тапсын.

*Шешім бірауыздан қабылданды.*

**Павлодар облыстық қоғамдық**

**кеңесінің төрағасы Б.Демеуов**

**ОҚК хатшысы Х.Кашкенова**